Komission asetus (EY) N:o 874/96, annettu 14 päivänä toukokuuta 1996, puhdasrotuisten jalostuslampaiden ja -vuohien tuonnista kolmansista maista



Virallinen lehti nro L 118 , 15/05/1996 s. 0012 - 0013



KOMISSION ASETUS (EY) N:o 874/96, annettu 14 päivänä toukokuuta 1996, puhdasrotuisten jalostuslampaiden ja -vuohien tuonnista kolmansista maista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 9 artiklan, sekä katsoo, että tuontitullia ei kanneta CN-koodiin 0104 10 10 kuuluvista puhdasrotuisista jalostuslampaista ja alennettua tuontitullia kannetaan CN-koodiin 0104 20 10 kuuluvista puhdasrotuisista yhteisöön tuotavista jalostusvuohista, yhteisön sääntöjen oikean soveltamisen mahdollistamiseksi tällä alalla, olisi syytä selventää käsitettä puhdasrotuinen jalostuseläin; eläinten, siemennesteen, munasolujen ja alkioiden tuonnissa kolmansista maista sovellettavia jalostus- ja polveutumisedellytyksiä koskevista periaatteista ja puhdasrotuisista jalostusnaudoista annetun direktiivin 77/504/ETY muuttamisesta 23 päivänä kesäkuuta 1994 annetun neuvoston direktiivin 94/28/ETY (3) 4 artiklassa säädettyjä edellytyksiä on sovellettava tähän tarkoitukseen, sen varmistamiseksi, että tuodut eläimet on todella tarkoitettu jalostettavaksi, niiden mukana on oltava tällaisia eläimiä varten tarkoitettu polveutumis- ja jalostustodistus ja maahantuojien on sitouduttava pitämään eläimet elossa tietyn ajanjakson ajan, neuvoston asetuksen (ETY) N:o 3013/89 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta 26 päivänä kesäkuuta 1995 annetussa komission asetuksessa (EY) N:o 1439/95 (4), sellaisena kuin se on viimeksi muutettuna asetuksella (EY) N:o 2526/95 (5), tarkoitettujen kiintiöjärjestelmien sisällä tapahtuva puhdasrotuisten jalostuseläinten tuonti olisi kuitenkin vapautettava tullivaatimuksesta, koska mitään vakuutta ei anneta sen varmistamiseksi, että eläimet pidetään elossa mainitun ajanjakson ajan, yhteisön tullikoodeksista 12 päivänä lokakuuta 1993 annetun neuvoston asetuksen (ETY) N:o 2913/92 (6), sellaisena kuin se on muutettuna komission asetuksella (ETY) N:o 2454/93 (7), VII osaston 3 luvun mukaisesti on annettava säädös, jota sovelletaan, jos kyseistä ajanjaksoa koskevaa vaatimusta ei noudateta, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tuontitariffien kantamisen osalta on aiheellista pitää elävää lammas- tai vuohieläintä CN-koodeihin 0104 10 10 tai 0104 20 10 kuuluvana puhdasrotuisena jalostuseläimenä, jos se täyttää direktiivin 94/28/EY 4 artiklassa säädetyt edellytykset. 2. Lisäksi tämän asetuksen osalta ainoastaan alle neljän vuoden ikäisiä naaraseläimiä pidetään puhdasrotuisina naaraspuolisina jalostuseläiminä. 2 artikla 1. Ennen kuin CN-koodeihin 0104 10 10 tai 0104 20 10 kuuluvia lampaita tai vuohia on syytä päästää vapaaseen liikkeeseen, lukuun ottamatta silloin, kun tuonti tapahtuu asetuksen (EY) N:o 1439/95 II osaston mukaisten kiintiöjärjestelmien sisällä, direktiivin 94/28/EY 4 artiklassa säädetyistä polveutumistodistuksista ja muista asiakirjoista on esitettävä jäljennös kunkin eläimen osalta tulliviranomaisille. Lisäksi tulliviranomaisille on, ylivoimaista estettä lukuun ottamatta, esitettävä kirjallinen selvitys, jossa osoitetaan, että eläintä ei ole tarkoitus teurastaa 12 kuukauden kuluessa siitä päivästä alkaen, kun se on läpäissyt tulliselvityksen. 2. Kun eläin on luovutettu vapaaseen liikkeeseen, on 15. kuukauden loppuun mennessä 1 kohdassa mainituille tulliviranomaiselle esitettävä todiste siitä, että eläintä: a) ei ole teurastettu ennen 1 kohdassa säädetyn määräajan päättymistä ja että se on rekisteröity ja merkitty kantakirjaan, tai b) se on teurastettu ennen kuin määräaika on päättynyt terveydellisten syiden vuoksi tai se on kuollut sairauden tai onnettomuuden seurauksena. Todisteessa, johon viitataan a alakohdassa, on oltava jalostajien järjestön tai yhdistyksen laatima, jäsenvaltion virallisesti hyväksymä komission päätöksen 90/254/ETY (8) mukainen todistus tai jäsenvaltion virallisen kantakirjaa pitävän laitoksen laatima todistus. Todisteessa, johon viitataan b alakohdassa, on oltava jäsenvaltion nimittämän virallisen toimielimen laatima todistus. 3. Jos 12 kuukauden ajanjaksoa koskevaa vaatimusta ei noudateta lukuun ottamatta tilannetta, jossa sovelletaan 2 kohdan b alakohtaa, seurauksena on tapauksen mukaan kyseisten eläinten luokittelu CN-koodeihin 0104 10 80 tai 0104 20 90 sekä asetuksen (ETY) N:o 2913/92 VII osaston mukainen menettely maksamattomien tuontitullien kantamiseksi. 3 artikla Tämä asetus tulee voimaan 1 päivänä kesäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 178, 12.7.1994, s. 66 (4) EYVL N:o L 143, 27.6.1995, s. 7 (5) EYVL N:o L 258, 28.10.1995, s. 48 (6) EYVL N:o L 302, 19.10.1992, s. 1 (7) EYVL N:o L 253, 11.10.1993, s. 1 (8) EYVL N:o L 145, 8.6.1990, s. 30